pythainlp/thaigov-v2-corpus-22032023 huggingface dataset:
วันจันทร์ที่ 16 สิงหาคม 2564
กรมบัญชีกลางออกหลักเกณฑ์การเบิกจ่ายค่ารักษาพยาบาล สำหรับผู้ป่วยภาวะตาอักเสบ ซึ่งจำเป็นต้องใช้ยาที่มีค่าใช้จ่ายสูง
กรมบัญชีกลางกำหนดสิทธิประโยชน์เพิ่มในการรักษาผู้ป่วยภาวะตาอักเสบจากโรคในกลุ่มภูมิคุ้มกันของร่างกายทำงานผิดปกติ ที่มีความจำเป็นต้องใช้ยาที่มีค่าใช้จ่ายสูง เพื่อลดโอกาสสูญเสียสายตาอย่างถาวร และช่วยให้ผู้ป่วยมีคุณภาพชีวิตที่ดีขึ้น โดยไม่ต้องทดรองจ่าย
กรมบัญชีกลางร่วมกับชมรมจักษุวิทยาภูมิคุ้มกันและการอักเสบแห่งประเทศไทย กำหนดสิทธิประโยชน์เพิ่ม ในการรักษาผู้ป่วยภาวะตาอักเสบจากโรคในกลุ่มภูมิคุ้มกันของร่างกายทำงานผิดปกติ ที่มีความจำเป็นต้องใช้ยาที่มีค่าใช้จ่ายสูง เพื่อลดโอกาสสูญเสียสายตาอย่างถาวร และช่วยให้ผู้ป่วยมีคุณภาพชีวิตที่ดีขึ้น โดยไม่ต้องทดรองจ่ายค่ารักษาพยาบาลไปก่อน เริ่ม 1 กันยายน 2564
นายประภาศ คงเอียด อธิบดีกรมบัญชีกลาง เปิดเผยว่า กรมบัญชีกลางออกหลักเกณฑ์การเบิกจ่ายค่ารักษาพยาบาลสำหรับผู้ป่วยภาวะตาอักเสบจากโรคในกลุ่มภูมิคุ้มกันของร่างกายทำงานผิดปกติ ซึ่งมีความจำเป็นต้องใช้ยาที่มีค่าใช้จ่ายสูง (ระบบ Uveitis) ได้แก่ ยา Adalimumab และ Infliximab โดยกำหนดให้ผู้มีสิทธิสามารถเบิกจ่ายค่ายาดังกล่าวในระบบเบิกจ่ายตรง โดยไม่ต้องทดรองจ่ายเงินไปก่อน ทั้งนี้ หากแพทย์ผู้รักษามีแผนการใช้ยา Adalimumab และ Infliximab ให้สถานพยาบาลของทางราชการดำเนินการขออนุมัติการใช้ยา โดยลงทะเบียนแพทย์ผู้รักษา ผู้ป่วย แล้วส่งข้อมูลตามโปรโตคอลที่กำหนดในระบบ Uveitis เมื่อได้รับการอนุมัติ ให้ส่งเบิกค่ายาดังกล่าวในระบบเบิกจ่ายตรงของกรมบัญชีกลาง
“หลักเกณฑ์การเบิกจ่ายค่ารักษาพยาบาลสำหรับผู้ป่วยภาวะตาอักเสบซึ่งจำเป็นต้องใช้ยาที่มีค่าใช้จ่ายสูงฉบับดังกล่าว ให้มีผลใช้บังคับสำหรับค่ารักษาพยาบาลที่เกิดขึ้นตั้งแต่วันที่ 1 กันยายน 2564 เป็นต้นไป เพื่อให้ผู้ป่วยได้รับการรักษาพยาบาลตามความเหมาะสม จำเป็น และปลอดภัย อีกทั้งเพื่อให้การเบิกจ่ายค่ารักษาพยาบาลเป็นไปอย่างถูกต้องและมีประสิทธิภาพ หากมีข้อสงสัยสามารถสอบถามรายละเอียดเพิ่มเติมได้ หมายเลข 02 127 7000 ต่อ 6850 ในวัน เวลาราชการ และเนื่องจากสถานการณ์การแพร่ระบาดของโรคติดเชื้อโควิด 2019 สามารถ inbox เพื่อติดต่อสอบถามเกี่ยวกับสวัสดิการรักษาพยาบาลข้าราชการได้ทางเพจ facebook สวัสดิการข้าราชการ” อธิบดีกรมบัญชีกลาง กล่าว
วันศุกร์ที่ 1 เมษายน 2565
กรมทางหลวงชนบท เสริมผิวลาดยางบนสะพานพระราม 4 รองรับการคมนาคมในพื้นที่ จังหวัดนนทบุรี
เพิ่มความสะดวกปลอดภัยในการเดินทางให้กับประชาชน ตามนโยบายของรัฐมนตรีว่าการกระทรวงคมนาคม คาดแล้วเสร็จเดือนพฤษภาคม 2565
กรมทางหลวงชนบท (ทช.) กระทรวงคมนาคม ดำเนินโครงการงานเสริมผิวลาดยางโพลิเมอร์โมดิฟายด์แอสฟัลท์ติกคอนกรีตบนสะพานพระราม 4 อำเภอปากเกร็ด จังหวัดนนทบุรี เพื่อเพิ่มความสะดวกปลอดภัยในการเดินทางให้กับประชาชน พร้อมรองรับการขยายตัวการคมนาคมขนส่งในพื้นที่จังหวัดนนทบุรีและจังหวัดใกล้เคียง ตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท กล่าวว่า สะพานพระราม 4 (PMA) เป็นสะพานข้ามแม่น้ำเจ้าพระยา เชื่อมการคมนาคมระหว่างพื้นที่ตำบลบางตะไนย์กับตำบลปากเกร็ด อำเภอปากเกร็ด ทางตอนเหนือของจังหวัดนนทบุรี โดยก่อสร้างเป็นสะพานลอยรถข้ามห้าแยกปากเกร็ดตามแนวถนนแจ้งวัฒนะ ยกระดับเหนือถนนแจ้งวัฒนะย่านกลางเมืองปากเกร็ดข้ามแม่น้ำตรงด้านเหนือของเกาะเกร็ด แล้วเชื่อมต่อกับถนนชัยพฤกษ์ทางฝั่งตะวันตกของแม่น้ำ (ก่อนที่จะไปบรรจบถนนราชพฤกษ์) ซึ่งก่อสร้างแล้วเสร็จและเปิดให้ประชาชนได้ใช้งานตั้งแต่ปี 2549 ปัจจุบันสะพานดังกล่าวมีอายุการใช้งานกว่า 16 ปี มีปริมาณการจราจร (PCU) มากกว่า 56,085 ทช. จึงได้ดำเนินโครงการงานเสริมผิวลาดยางโพลิเมอร์โมดิฟายด์แอสฟัลท์ติกคอนกรีต (PMA) บนสะพานพระราม 4 อำเภอปากเกร็ด จังหวัดนนทบุรี เพื่อเป็นการซ่อมบำรุงผิวจราจรบนสะพานฯ ให้กลับมาใช้งานได้อย่างเต็มประสิทธิภาพ ป้องกันและลดการเกิดอุบัติเหตุบนสะพาน ให้ประชาชนสามารถเดินทางได้อย่างสะดวกปลอดภัยมากยิ่งขึ้น ซึ่งขณะนี้มีผลการดำเนินงานคืบหน้าแล้วกว่าร้อยละ 45 คาดว่าจะดำเนินการแล้วเสร็จในเดือนพฤษภาคม 2565
อย่างไรก็ตาม ระหว่างดำเนินงานเสริมผิวลาดยางฯ บนสะพานพระราม 4 ในบางขั้นตอนจะต้องใช้เครื่องจักรกลขนาดใหญ่ในการดำเนินงาน อาจมีความจำเป็นต้องปิดการจราจรบางช่องทางบนสะพานฯ โดย ทช. จะแจ้งให้ประชาชนและผู้ที่เกี่ยวข้องรับทราบอีกครั้ง เพื่อหลีกเลี่ยงบริเวณเส้นทางดังกล่าวต่อไป
วันอาทิตย์ที่ 21 พฤศจิกายน 2564
กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 6 จังหวัดประจำวันที่ 21 พฤศจิกายน 2564 เวลา 17.00 น. สัญจรผ่านได้ 10 สายทาง ไม่สามารถสัญจรผ่านได้ 2 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 21 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 6 จังหวัด สามารถสัญจรผ่านได้ 10 สายทาง และไม่สามารถสัญจรผ่านได้ 2 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 21 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 6 จังหวัด ได้แก่ พระนครศรีอยุธยา ชัยภูมิ มหาสารคาม ร้อยเอ็ด สุพรรณบุรี และนครปฐม รวม 12 สายทาง สามารถสัญจรผ่านได้ 10 สายทาง และไม่สามารถสัญจรผ่านได้ 2 สายทาง แบ่งเป็น น้ำท่วมสูง 1 สายทาง (1 แห่ง) ทางขาด โครงสร้างทางชำรุด กัดเซาะ 1 สายทาง (1 แห่ง) รายละเอียดดังนี้
สามารถสัญจรผ่านได้ 10 สายทาง
1. สายทาง มค.012 ถนนเชิงลาดสะพานบ้านท่าตูม ข้ามลำน้ำชี อำเภอเมือง จังหวัดมหาสารคาม น้ำท่วม 5 เซนติเมตร (ช่วง กม. ที่ 1+400 - 2+000)
2. สายทาง อย.5034 แยกทางหลวงชนบท อย.3006 (กม. ที่ 0+900) - บ้านดอนทอง อำเภอลาดบัวหลวง และเสนา จังหวัดพระนครศรีอยุธยา น้ำท่วมสูง 25 เซนติเมตร (ช่วง กม. ที่ 0+000 - 7+250)
3. สายทาง อย.3049 แยก ทล.340 (กม. ที่ 55+900) - บ้านบางตาเถร อำเภอลาดบัวหลวง จังหวัดพระนครศรีอยุธยา น้ำท่วมสูง 30 เซนติเมตร (ช่วง กม. ที่ 0+000 - 8+530)
4. สายทาง สพ.3048 แยก ทล.340 - บ้านบางตาเถร อำเภอบางปลาม้า จังหวัดสุพรรณบุรี น้ำท่วม 5 เซนติเมตร (ช่วง กม. ที่ 24+850 - 25+050)
5. สายทาง สพ.4100 แยก ทล.3422 (กม. ที่ 27+020) - บ้านสองพี่น้อง อำเภอสองพี่น้อง จังหวัดสุพรรณบุรี น้ำท่วม 30 เซนติเมตร (ช่วง กม. ที่ 1+800 - 2+000)
6. สายทาง สพ.005 สะพานบางแม่หม้าย - บางเลน อำเภอบางปลาม้า จังหวัดสุพรรณบุรี น้ำท่วม 30 เซนติเมตร (ช่วง กม. ที่ 0+100 - 0+800)
7. สายทาง สพ.014 สะพานบางซอ อำเภอสองพี่น้อง จังหวัดสุพรรณบุรี น้ำท่วม 10 เซนติเมตร (ช่วง กม. ที่ 0+000 - 0+250)
8. สายทาง นฐ.3054 แยก ทล.340 (กม. ที่ 28+400) - บ้านคลองพระยาบันลือ อำเภอลาดบัวหลวง บางเลน และสองพี่น้อง จังหวัดนครปฐม น้ำท่วม 15 เซนติเมตร (ช่วง กม. ที่ 0+800 - 10+000)
9. สายทาง นฐ.4055 แยก ทล.3296 (กม. ที่ 7+300) - แยก ทล. 3036 (กม. ที่ 22+000) อำเภอบางเลน และดอนตูม จังหวัดนครปฐม น้ำท่วม 5 เซนติเมตร (ช่วง กม. ที่ 0+200 - 6+000)
10. สายทาง นฐ.058 สะพานบางไผ่นารถข้ามแม่น้ำท่าจีน อำเภอบางเลน จังหวัดนครปฐม น้ำท่วม 20 เซนติเมตร (ช่วง กม. ที่ 0+000 - 0+363)
ไม่สามารถสัญจรผ่านได้ 2 สายทาง
1. สายทาง ชย.024 สะพานข้ามแม่น้ำชี ท่านกโง่ อำเภอคอนสวรรค์ จังหวัดชัยภูมิ เส้นทางขาด (ช่วง กม. ที่ 2+000 - 3+600)
2. สายทาง รอ.033 ถนนเชิงลาดสะพานข้ามลำน้ำชี สะพานคุยโพธิ์ - หนองแก่ง อำเภอโพธิ์ชัย จังหวัดร้อยเอ็ด น้ำท่วมสูง 60 เซนติเมตร (ช่วง กม. ที่ 2+065 - 3+490)
ทั้งนี้ ทช. ได้ติดตั้งป้ายเตือนประชาชน พร้อมทั้งติดตามสถานการณ์อย่างใกล้ชิด เตรียมความพร้อมบุคลากร เครื่องมือและเครื่องจักร เร่งเข้าซ่อมแซมฟื้นฟูสายทางที่ประสบอุทกภัยทันทีหลังน้ำลด เพื่อบรรเทาความเดือดร้อนให้กับประชาชน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคมโดยประชาชนสามารถแจ้งเหตุอุทกภัยหรือสอบถามเส้นทางได้ที่สายด่วนกรมทางหลวงชนบท โทร. 1146
วันอังคารที่ 21 กันยายน 2564
เตรียมเปิดลงทะเบียน “เราเที่ยวด้วยกัน เฟส 3” ในเดือน ต.ค. หลัง ครม. เห็นชอบปรับปรุงรายละเอียดขยายระยะเวลาโครงการถึง 28 ก.พ. 65
เตรียมเปิดลงทะเบียน “เราเที่ยวด้วยกัน เฟส 3” ในเดือน ต.ค. หลัง ครม. เห็นชอบปรับปรุงรายละเอียดขยายระยะเวลาโครงการถึง 28 ก.พ. 65 พร้อมปรับหลักเกณฑ์ “ทัวร์เที่ยวไทย” ให้สามารถเดินทางได้ทุกวัน และเพิ่มแพ็กเกจนำเที่ยวเป็น 30 รายการ
วันนี้ 21 กันยายน 2564 นายธนกร วังบุญคงชนะ โฆษกประจำสำนักนายกรัฐมนตรี เผยคณะรัฐมนตรีมีมติเห็นชอบให้การท่องเที่ยวแห่งประเทศไทย (ททท.) ปรับปรุงรายละเอียดที่เป็นสาระสำคัญของ “โครงการเราเที่ยวด้วยกัน เฟส 3” และ “โครงการทัวร์เที่ยวไทย” โดยเปลี่ยนแปลงระยะเวลาสิ้นสุดการดำเนินโครงการฯ ทั้ง 2 โครงการ เป็นวันที่ 28 กุมภาพันธ์ 2565 และกำหนดให้ประชาชนใช้สิทธิ์ได้ไม่เกินวันที่ 31 มกราคม 2565 พร้อมให้ ททท. เร่งรัดการเบิกจ่ายให้แล้วเสร็จภายใน 1 เดือน รายละเอียด ดังนี้
1. “โครงการทัวร์เที่ยวไทย” ปรับ 2 หลักเกณฑ์ ได้แก่ (1) เปลี่ยนแปลงการเดินทางท่องเที่ยวข้ามจังหวัด สามารถเดินทางได้ทุกวัน จากเดิมเดินทางได้เฉพาะวันอาทิตย์ – พฤหัสบดี (2) เพิ่มรายการนำเที่ยว เป็น 30 รายการต่อบริษัท จากเดิม 15 รายการต่อบริษัท โดย ททท. ได้เตรียมความพร้อมสำหรับแพลตฟอร์มการลงทะเบียนเรียบร้อยแล้ว
2. “โครงการเราเที่ยวด้วยกัน เฟส 3” ขณะนี้ได้เตรียมเปิดลงทะเบียนสำหรับผู้ประกอบการที่จะสมัครเข้าร่วม โครงการตั้งแต่วันที่ 24 กันยายน – 1 ตุลาคม 2564 ทั้งนี้ คาดการณ์ ว่าจะสามารถเริ่มดำเนินโครงการและให้ประชาชนใช้สิทธิท่องเที่ยวในเดือนตุลาคม นี้
ในส่วนของรายละเอียดโครงการเราเที่ยวด้วยกัน เฟส 3 คือ รัฐสนับสนุนค่าโรงแรม 40% (ไม่เกิน 3,000 บาท/ ห้อง/คืน) สนับสนุนคูปองอาหาร 600 บาทต่อคืน และสนับสนุนค่าตั๋วเครื่องบิน 40% (ไม่เกิน 2,000 บาท หรือ 3,000 บาท โดยดูตามเงื่อนไขของแต่ละจังหวัด) ส่วนโครงการทัวร์เที่ยวไทย นั้น รัฐสมทบเงินให้ 40% ของราคาแพ็กเกจท่องเที่ยว หรือไม่เกิน 5,000 บาทต่อคน
โฆษกประจำสำนักนายกรัฐมนตรียังกล่าวอีกว่า สถานการณ์การแพร่ระบาดของโรคโควิด-19 มีแนวโน้มคลี่คลายไปในทิศทางที่ดีขึ้น เพราะจำนวนผู้ติดเชื้อรายใหม่ในแต่ละวันลดลงอย่างต่อเนื่อง การปรับปรุงรายละเอียดของทั้ง 2 โครงการจะสามารถส่งเสริมการท่องเที่ยวภายในประเทศได้ จึงขอความร่วมมือให้ผู้ประกอบการที่พัก/โรงแรม/ ร้านค้า ร้านอาหารต่าง ๆ ปฏิบัติตามข้อกำหนดและมาตรการต่าง ๆ ของ ศบค. และคณะกรรมการโรคติดต่อจังหวัดอย่างเคร่งครัด เพื่อเป็นการควบคุม ป้องกันโรค ควบคู่ไปกับการกระตุ้นเศรษฐกิจด้วย อย่างไรก็ตาม หากสถานการณ์การแพร่ระบาดของโรคโควิด-19 มีความรุนแรงในช่วงระหว่างดำเนินโครงการ ททท. ก็สามารถขอยุติดำเนินโครงการฯ ได้ ทั้ง 2 โครงการ
........................................
กลุ่มประชาสัมพันธ์และเผยแพร่ สำนักโฆษก
วันพฤหัสบดีที่ 25 พฤศจิกายน 2564
เช็กเลย! พณ. ขายหมูราคาส่ง 130 บาท/กก. 667 จุดทั่วประเทศ ถึงสิ้นปี
....
เริ่มแล้วสำหรับจุดขายเนื้อหมูราคาถูก 130 บาท/กก. ถูกกว่าราคาปลีกในท้องตลาด 20% ตั้ง 667 จุดทั่วประเทศ ประกอบด้วย กทม. และปริมณฑล 116 จุด ภาคเหนือ 206 จุด ภาคกลาง 140 จุด ภาคตะวันออกเฉียงเหนือ 83 จุด และภาคใต้ 122 จุด ตรวจสอบจุดจำหน่ายได้ที่เว็บไซต์กรมการค้าภายใน คลิก >>https://bit.ly/3cOqhgF
.
สำหรับ กทม. ยังมีรถโมบายขายผัก 17ชนิดในราคาส่งด้วย ซึ่งประชาชนสามารถติดตามตำแหน่งของรถโมบายได้ทาง แอปพลิเคชันไลน์ @Mobilepanich โดยทั้งจุดจำหน่ายและรถโมบาย ดำเนินการถึงวันที่ 31 ธ.ค. 64 และติดตามสถานการณ์ราคาจนกว่าจะกลับสู่สภาวะปกติ จึงจะยุติการจำหน่าย เพื่อเป็นทางเลือกในช่วงที่เกิดภาระแก่ประชาชนโดยไม่แทรกแซงกลไกตลาด
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 17 กุมภาพันธ์ 2565
กรมการขนส่งทางบก เผยผู้ให้บริการรถยนต์รับจ้างผ่านระบบแอปพลิเคชันผ่านการรับรองแล้ว 2 ราย
โดยแอปพลิเคชันที่ให้บริการอยู่ต้องยื่นขอรับการรับรองให้ถูกต้องตามกฎหมายภายใน 31 มีนาคม 2565 เพื่อให้ประชาชนได้รับการบริการที่ปลอดภัยและเป็นธรรม
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า ตามที่นายศักดิ์สยาม ชิดชอบ รัฐมนตรีว่าการกระทรวงคมนาคม ได้มีนโยบายให้กระทรวงคมนาคมออกกฎกระทรวงรถยนต์รับจ้างผ่านระบบอิเล็กทรอนิกส์ พ.ศ. 2564 รวมทั้งอนุบัญญัติที่เกี่ยวข้อง โดยกำหนดให้ระบบอิเล็กทรอนิกส์หรือแอปพลิเคชันที่จะใช้สำหรับรถยนต์รับจ้างผ่านระบบอิเล็กทรอนิกส์ จะต้องได้รับการรับรองจากกรมการขนส่งทางบก (ขบ.) ก่อนออกให้บริการประชาชน เพื่อให้ภาครัฐสามารถควบคุมกำกับดูแลการให้บริการที่ปลอดภัยและเกิดการแข่งขันในการพัฒนาการให้บริการภายใต้กติกาเดียวกัน รวมทั้งมีการให้บริการในราคาที่เหมาะสมเป็นธรรมกับทั้งผู้ขับรถและผู้โดยสาร ซึ่งหลังจากประกาศเปิดรับคำขอรับรอง แอปพลิเคชันตั้งแต่ 1 ตุลาคม 2564 ที่ผ่านมา ได้มีแอปพลิเคชันแจ้งความประสงค์ในการดำเนินการเข้ามาทั้งหมด 3 ราย ได้แก่ Hello Phuket Service, Bonku และ Grab ซึ่งหลังจากได้มีการประชุมพิจารณาและปรับแก้ไขรายละเอียดของแอปพลิเคชันให้เป็นไปตามเงื่อนไขแล้ว บัดนี้ ขบ. ได้พิจารณาให้การรับรองแอปพลิเคชันสำหรับให้บริการรถยนต์รับจ้างผ่านระบบอิเล็กทรอนิกส์แล้ว 2 ราย ได้แก่ Hello Phuket Service ซึ่งมีพื้นที่ให้บริการหลักในเขตจังหวัดภูเก็ต และ Bonku ซึ่งมีพื้นที่ให้บริการหลักในเขตกรุงเทพมหานครและปริมณฑล โดยทั้ง 2 บริษัทฯ จะต้องวางเงินหลักประกันความเสียหายต่อผู้ขับรถหรือผู้โดยสารภายใน 30 วัน โดยในระยะแรกผู้ให้บริการแอปพลิเคชันจะต้องนำรถที่ให้บริการอยู่ในระบบมาขึ้นทะเบียนให้ครบถ้วนทุกคันภายในเดือนกรกฎาคม 2565 ซึ่งผู้ขับรถทุกรายต้องมีใบอนุญาตขับรถสาธารณะ ผ่านการสอบประวัติอาชญากรรมจากสำนักงานตำรวจแห่งชาติ มีการทำประกันภัยเพิ่มเติมตามกฎหมายคุ้มครองผู้ประสบภัย แจ้งดำเนินการทางทะเบียนกับ ขบ. และติดเครื่องหมาย “รถยนต์รับจ้างผ่านระบบอิเล็กทรอนิกส์” จึงจะสามารถออกให้บริการได้อย่างถูกต้องตามกฎหมาย เมื่อพ้นกำหนดดังกล่าวแล้ว จะเริ่มมาตรการการบังคับใช้กฎหมายกับรถที่ไม่ขึ้นทะเบียนต่อไป สำหรับแอปพลิเคชันที่อยู่ระหว่างพิจารณา คือ Grab ยังคงต้องหารือร่วมกัน เพื่อปรับปรุงระบบให้สอดคล้องกับเงื่อนไขกฎหมายต่อไป ทั้งนี้ แอปพลิเคชันอื่นที่ให้บริการอยู่แต่ยังไม่ได้ยื่นขอรับรองตามกฎหมาย ต้องยื่นขอรับรองภายในวันที่ 31 มีนาคม 2565 หากพ้นกำหนดดังกล่าว ขบ. จะดำเนินการบังคับใช้กฎหมายอย่างเข้มงวดทั้งกับผู้ขับรถที่ให้บริการผ่านแอปพลิเคชัน และผู้ให้บริการระบบในฐานะผู้ให้การสนับสนุน นอกจากนี้ จะประสานหน่วยงานที่เกี่ยวข้องในการดำเนินการตามกฎหมายที่เกี่ยวข้องต่อไป
อธิบดีกรมการขนส่งทางบก กล่าวเพิ่มเติมว่า ขอเชิญชวนให้ประชาชนใช้บริการแอปพลิเคชันที่ผ่านการรับรอง ซึ่งจะเป็นแอปพลิเคชันที่มีความปลอดภัยไม่เปิดเผยข้อมูลส่วนบุคคลของผู้ใช้บริการแสดงอัตราค่าโดยสารล่วงหน้าที่ชัดเจนโดยละเอียด ในอัตราที่เป็นธรรมภาครัฐสามารถตรวจสอบได้ มีประกันครอบคลุมตามที่กฎหมายคุ้มครองผู้ประสบภัยกำหนด รองรับการเรียกรถแท็กซี่มิเตอร์ ส่งเสริมการใช้รถยนต์รับจ้างไฟฟ้า ทั้งนี้ หากผู้ใช้บริการรถยนต์รับจ้างผ่านระบบอิเล็กทรอนิกส์ พบผู้ขับรถกิริยาวาจาไม่สุภาพ ไม่เก็บค่าโดยสารตามที่แอปพลิเคชันกำหนด ใช้งานรถที่ไม่ได้ขึ้นทะเบียนอย่างถูกต้อง มีพฤติกรรมขับรถประมาทหวาดเสียว สามารถร้องเรียนผ่านสายด่วน โทร. 1584 ศูนย์คุ้มครองผู้โดยสารและรับเรื่องร้องเรียน ขบ. ได้ตลอด 24 ชั่วโมง
วันพฤหัสบดีที่ 2 ธันวาคม 2564
กระทรวงเกษตรไทย - เยอรมนี ร่วมมือส่งเสริมการพัฒนาเกษตรแปลงใหญ่อย่างยั่งยืน
กระทรวงเกษตรไทย - เยอรมนี ร่วมมือส่งเสริมการพัฒนาเกษตรแปลงใหญ่อย่างยั่งยืน
เมื่อวันที่ 30 พฤศจิกายน 2564 นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ เปิดเผยภายหลังได้รับมอบหมายจาก ดร.ทองเปลว กองจันทร์ ปลัดกระทรวงเกษตรและสหกรณ์ เข้าร่วมหารือกับคณะผู้แทนจากกระทรวงอาหารและเกษตรแห่งสหพันธ์สาธารณรัฐเยอรมนี ผู้จัดการโครงการ GFA Consulting Group และผู้เชี่ยวชาญประจำโครงการความร่วมมือระหว่างเยอรมนี - ไทย ในโอกาสเข้าเยี่ยมคารวะ และนำเรียนความก้าวหน้าการดำเนินโครงการความร่วมมือระหว่างเยอรมนี - ไทย เพื่อส่งเสริมการพัฒนาการทำเกษตรแปลงใหญ่อย่างยั่งยืนในประเทศไทย (German – Thai Cooperation Project to Promote the Sustainable Development of Cluster Farms in Thailand) ณ ห้องประชุม 134 กระทรวงเกษตรและสหกรณ์ โดยชื่นชมโครงการความร่วมมือดังกล่าว เนื่องจากฝ่ายไทยและเยอรมนีได้ลงพื้นที่สำรวจ หารือกับเกษตรกรและหน่วยงานที่เกี่ยวข้อง และคัดเลือกการดำเนินการร่วมกันก่อนที่จะมีการลงนามในเอกสารความตกลงด้านการเกษตร ได้แก่ ปฏิญญาร่วมแสดงเจตจำนง (Joint Declaration of Intent: JDI) และความตกลงดำเนินงาน (Implementing Agreement: IA) และถือเป็นกรอบความร่วมมือด้านการเกษตรในระดับกระทรวงฉบับแรกของไทยและเยอรมนี
โดยโครงการนี้ จะทำให้เกษตรกรสามารถเรียนรู้วิธีการบริหารจัดการการทำเกษตรและใช้เครื่องจักรกลการเกษตรในพื้นที่แปลงใหญ่ สามารถใช้ทรัพยากรที่มีอยู่ในพื้นที่ได้อย่างมีประสิทธิภาพ มีการแลกเปลี่ยนความคิดเห็นร่วมกัน และนำเทคโนโลยีมาใช้อย่างเหมาะสม ซึ่งจะทำให้เกษตรกรมีระบบการบริหารจัดการอย่างยั่งยืน ประกอบกับ ยังสอดคล้องกับการส่งเสริมการทำเกษตรแปลงใหญ่ของกระทรวงเกษตรและสหกรณ์ ซึ่งเป็นหนึ่งในนโยบายที่สำคัญ ที่มีวัตถุประสงค์เพื่อเพิ่มการผลิตและผลิตสินค้าเกษตรที่มีคุณภาพมาตรฐานความปลอดภัย
อย่างไรก็ตามกระทรวงเกษตรและสหกรณ์กับกระทรวงอาหารและเกษตรแห่งสหพันธ์สาธารณรัฐเยอรมนี ได้ลงนามใน JDI ซึ่งมีผลบังคับใช้ตั้งแต่วันที่ 10 กันยายน 2563มีระยะเวลาโครงการ 3 ปี (กันยายน 2563-สิงหาคม 2566) โดยมีระยะเวลากว่า 1 ปี หลังจากที่ลงนามในเอกสารความตกลงฯ กรมส่งเสริมการเกษตร ในฐานะหน่วยงานรับผิดชอบหลัก ได้จัดตั้งสำนักงานดำเนินโครงการ มีผู้เชี่ยวชาญจากเยอรมนีมาปฏิบัติงานร่วมด้วยตลอดระยะเวลาโครงการ และได้มีการจัดทำแบบสอบถามและเก็บข้อมูล ลงพื้นที่และจัดการประชุมเชิงปฏิบัติการ (Workshop) เพื่อรับทราบปัญหาแนวทางการแก้ไข และได้ร่วมกันคัดเลือกพื้นที่นำร่องแปลงใหญ่ ในพืช 4 ชนิด (อ้อย มันสำปะหลัง ผัก และไม้ดอก) ใน 4 จังหวัด ได้แก่ ชัยภูมิ นครราชสีมา พระนครศรีอยุธยา และอุบลราชธานี และแผนการดำเนินงานในปี 2565 จะมีการลงพื้นที่ หารือร่วมกับเกษตรกร เพื่อเก็บข้อมูลนำมาวิเคราะห์ และจัดทำเป็นเอกสารเพื่อหาวิธีการดำเนินโครงการให้เหมาะสมในแต่ละพื้นที่นำร่อง การฝึกอบรม การศึกษาดูงานเพื่อสร้างเครือข่าย ความร่วมมือระหว่างเกษตรกรแปลงใหญ่ ข้าราชการส่วนกลางและส่วนภูมิภาค และภาคเอกชน การนำเทคโนโลยีเครื่องจักรกลทางการเกษตรมาใช้ การบริหารจัดการร่วมกัน การวิจัยร่วม ตลอดจนการจับคู่ธุรกิจ และอบรมด้าน GAP เพื่อให้เกษตรกรสามารถเป็นผู้ประกอบการบริหารจัดการฟาร์มได้อย่างยั่งยืน ต่อไป
วันอาทิตย์ที่ 17 กรกฎาคม 2565
นายกฯ ห่วงใยเด็กและเยาวชน กำชับตร.-ดีอีเอส จัดการ ปม ขายสื่อลามก อนาจาร ระบาดในออนไลน์ แนะ ผู้ปกครอง ช่วยดูแล ให้คำแนะนำ
นายกฯ ห่วงใยเด็กและเยาวชน กำชับตร.-ดีอีเอส จัดการ ปม ขายสื่อลามก อนาจาร ระบาดในออนไลน์ แนะ ผู้ปกครอง ช่วยดูแล ให้คำแนะนำ
เมื่อวันที่17ก.ค.65น.ส.ไตรศุลีไตรสรณกุลรองโฆษกประจําสํานักนายกรัฐมนตรีเปิดเผยว่าพล.อ.ประยุทธ์จันทร์โอชานายกรัฐมนตรีและรมว.กลาโหมมีความห่วงใยกรณีปรากฎเป็นข่าวการจำหน่ายคลิปลามกอนาจารแพร่หลายผ่านช่องทางออนไลน์ซึ่งอาจส่งผลกระทบต่อเด็กและเยาวชนที่สามารถเข้าถึงโดยง่ายจึงได้กำชับหน่วยงานที่เกี่ยวข้องไม่ว่าจะเป็นสำนักงานตำรวจแห่งชาติกระทรวงดิจิทัลเพื่อเศรษฐกิจและสังคมฯลฯให้เข้มงวดกวดขันการเผยแพร่สื่อที่ไม่เหมาะสมในโลกออนไลน์ส่งผลเสียต่อเด็กและเยาวชนซึ่งเป็นวัยสำหรับการเรียนรู้โดยขอให้บังคับใช้กฎหมายอย่างเคร่งครัดต่อกรณีพบการกระทำความผิด
นอกจากนี้นายกรัฐมนตรียังขอให้ผู้ปกครองช่วยกันสอดส่องดูแลให้คำแนะนำบุตรหลานในการใช้สื่อออนไลน์อย่างถูกต้องเหมาะสมโดยเชื่อว่าสถาบันครอบครัวจะมีส่วนสำคัญในการสร้างภูมิคุ้มกันให้กับเยาวชน ป้องกันการเข้าไปยุ่งเกี่ยวกับสื่อลามกอนาจารเช่นเดียวกับโรงเรียนต้องช่วยให้เด็กและเยาวชนได้เรียนรู้เท่าทันสื่อในโลกออนไลน์เพื่อใช้ประโยชน์จากสื่อออนไลน์เพื่อเพิ่มองค์ความรู้ให้ได้มากที่สุดพร้อมกับรู้ทันพิษภัยของการเสพสื่อในทางที่ผิด
น.ส.ไตรศุลีย้ำเตือนว่าการขายคลิปลามกอนาจารมีความผิดตามประมวลกฎหมายอาญาโดยกรณีสื่อลามกอายุตั้งแต่18ปีขึ้นไปเพื่อการค้า ต้องระวางโทษจำคุกไม่เกิน3ปีปรับไม่เกิน60,000บาทหรือทั้งจำทั้งปรับ,ส่วนผู้ใดครอบครองสื่อลามกอนาจารเด็กเพื่อแสวงหาประโยชน์ทางเพศสำหรับตนเองหรือผู้อื่นต้องระวางโทษจำคุกไม่เกิน5ปีหรือปรับไม่เกิน1แสนบาทหรือทั้งจำทั้งปรับ,และผู้ที่ส่งต่อซึ่งสื่อลามกอนาจารเด็กแก่ผู้อื่นต้องระวางโทษจำคุกไม่เกิน7ปีหรือปรับไม่เกิน1.4แสนบาทหรือทั้งจำทั้งปรับฯลฯทั้งนี้ยังมีความผิดตามพ.ร.บ.คอมพิวเตอร์ต้องระวางโทษจำคุกไม่เกิน5ปีหรือปรับไม่เกิน100,000บาทหรือทั้งจำทั้งปรับด้วย
———-
วันเสาร์ที่ 11 ธันวาคม 2564
โฆษกรัฐบาล เผย นายก”พอใจ"คนละครึ่ง/ยิ่งใช้ยิ่งได้" รัฐร่วมจ่าย ลดภาระประชาชนใช้สอยช่วงปีใหม่  ยอดสะสม 2.2 แสนล้านบาท ผู้มีสิทธิสามารถใช้จ่ายถึง 31 ธันวาคมนี้
โฆษกรัฐบาล เผย นายก”พอใจ"คนละครึ่ง/ยิ่งใช้ยิ่งได้" รัฐร่วมจ่าย ลดภาระประชาชนใช้สอยช่วงปีใหม่  ยอดสะสม 2.2 แสนล้านบาท ผู้มีสิทธิสามารถใช้จ่ายถึง 31 ธันวาคมนี้
วันนี้ (11 ธ.ค. 2564) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พอใจมาตรการใช้จ่ายลดค่าครองชีพจากการแพร่ระบาดของโควิด-19 ของรัฐ โดยเฉพาะโครงการคนละครึ่งและยิ่งใช้ยิ่งได้ ที่รัฐบาลมีการเพิ่มวงเงินสนับสนุนในการช่วยลดภาระในการจับจ่ายใช้สอยในชีวิตประจำวันของประชาชน ช่วยกระตุ้นเศรษฐกิจ ทั้ง 4 โครงการ ได้แก่ โครงการคนละครึ่ง เฟส 3 โครงการยิ่งใช้ยิ่งได้ รวมทั้งเพิ่มกำลังซื้อในบัตรสวัสดิการแห่งรัฐ และโครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษ โดยความคืบหน้า (ข้อมูล ณ วันที่ 9 ธ.ค. 64)
ผู้ใช้สิทธิสะสมรวม 41.38 ล้านคน ยอดใช้จ่าย สะสมรวม 223,827.2 ล้านบาท แบ่งเป็น 1)โครงการคนละครึ่ง เฟส 3 มีผู้ใช้สิทธิสะสม 26.27 ล้านคน ยอดใช้จ่ายสะสม 194,852.2 ล้านบาท แบ่งเป็นส่วนที่ประชาชนจ่ายสะสม 99,062.5 ล้านบาท และรัฐร่วมจ่ายสะสม 95,789.7 ล้านบาท 2) โครงการยิ่งใช้ยิ่งได้ มีผู้ใช้สิทธิสะสม 91,952 คน ยอดใช้จ่ายส่วนประชาชนสะสม 3,764 ล้านบาท และยอดใช้จ่ายด้วย e-voucher สะสม 241.8 ล้านบาท 3) โครงการเพิ่มกำลังซื้อให้แก่ผู้มีบัตรสวัสดิการแห่งรัฐ มีผู้ใช้สิทธิสะสม 13.55 ล้านคน ยอดใช้จ่ายสะสม 22,933.8 ล้านบาท และ4) โครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษ มีผู้ใช้สิทธิสะสม 1.47 ล้านคน ยอดใช้จ่ายสะสม 2,035.4 ล้านบาท
ทั้งนี้ ในส่วนของผู้ประกอบการร้านอาหารและเครื่องดื่มในโครงการคนละครึ่ง ระยะที่ 3 และโครงการยิ่งใช้ยิ่งได้ ที่ขายอาหารและเครื่องดื่มผ่านผู้ให้บริการฟู้ดเดลิเวอรี่แพลตฟอร์ม ล่าสุด มีจำนวนกว่า 80,000 ราย ประชาชนสามารถใช้จ่ายในโครงการฯ ได้จนถึงวันที่ 31 ธันวาคม 2564
“นายกรัฐมนตรี พอใจภาพรวมเศรษฐกิจช่วงปลายปี กระแสการใช้จ่ายคึกคึก เศรษฐกิจทยอยฟื้นตัวหลังจากรัฐบาลมีการผ่อนคลายและมาตรการเปิดประเทศ สถานการณ์การแพร่ระบาดในภาพรวมเป็นไปในทิศทางที่ดีขึ้น และคนไทยได้รับการฉีดวัคซีนกว่า 50% รวมทั้งสถานประกอบการต่างๆ ส่วนใหญ่ได้รับมาตรฐานความปลอดภัยด้านสุขอนามัย เชื่อว่าคนไทยจะออกออกเดินทางท่องเที่ยวในประเทศและมีการใช้จ่ายเพิ่มขึ้นโดยเฉพาะช่วงเทศกาลปีใหม่ ทั้งนี้ ประชาชนที่ลงทะเบียน "คนละครึ่ง เฟส 3 และยิ่งใช้ยิ่งได้" ไว้ สามารถใช้สิทธิได้ถึงวันที่ 31 ธันวาคม นี้ เชื่อมั่นว่าโครงการดังกล่าว จะสามารถช่วยลดภาระค่าใช้จ่ายให้กับพี่น้องประชาชนและสร้างเม็ดเงินสะพัดในระบบเศรษฐกิจช่วงปลายดีได้เป็นอย่างดี” โฆษกประจำสำนักนายกรัฐมนตรี กล่าว
วันศุกร์ที่ 23 กรกฎาคม 2564
ตั้ง “ศูนย์ประสานงานต้านภัยโควิด-19 ทบ.” ช่วยผู้ติดเชื้อเข้าสู่ระบบรักษา
....
กองทัพบก จัดตั้ง “ศูนย์ประสานงานต้านภัยโควิด-19 ทบ.” เพื่อเป็นสื่อกลางช่วยผู้ติดเชื้อเข้าสู่ระบบรักษา ณ ศูนย์แรกรับและส่งต่อผู้ป่วยโควิด-19 ในพื้นที่ต่าง ๆ พร้อมติดตามความคืบหน้าอย่างต่อเนื่องจนกว่าผู้ติดเชื้อจะได้รับการรักษา รวมถึงกรณีที่โรงพยาบาลต้องการเคลื่อนย้ายผู้ติดเชื้อที่มีอาการไม่รุนแรงไปยังโรงพยาบาลสนามที่จัดเตรียมไว้
.
นอกจากนี้ ยังได้จัดเตรียมโรงพยาบาลสนาม โรงพยาบาลค่ายในจังหวัดต่าง ๆ 37 แห่งทั่วประเทศ ไว้รองรับผู้ติดเชื้อ ซึ่งประชาชนสามารถตรวจสอบที่ตั้งโรงพยาบาลของกองทัพบกได้ตามแผนที่ : google map คลิก https://bit.ly/3zbcaLw
.
ไม่เพียงเท่านั้น ประชาชนยังสามารถขอรับการช่วยเหลือได้ที่ศูนย์ประสานงานต้านภัยโควิด ทบ. โทร. 0 2270 5685-9 ตลอด 24 ชั่วโมง ทุกวันไม่เว้นวันหยุดราชการ หรือติดต่อหน่วยทหารของกองทัพบกใกล้บ้านทั่วประเทศ
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
วันพุธที่ 11 สิงหาคม 2564
อภ. ปรับแผนสำรอง "ยาฟาวิพิราเวียร์" ให้เพียงพอ
....
องค์การเภสัชกรรม (อภ.) ปรับแผนสำรองยาฟาวิพิราเวียร์ เพื่อรองรับแนวทางการรักษาใหม่ โดยจะเพิ่มการสำรองยาทั้งจากที่ อภ.ผลิตเอง และจัดหาจากต่างประเทศ ช่วงเดือน ส.ค. - ก.ย. อีก 120 ล้านเม็ด และเดือนต.ค. - ธ.ค. เพิ่มอีกเดือนละ 100 ล้านเม็ด ซึ่งจะช่วยให้การจ่ายยาผู้ติดเชื้อโควิด-19 เร็วขึ้น และมียาเพียงพอ
.
ส่วนยาแรมเดซิเวีย (Remdesivir) ซึ่งเป็นยาต้านไวรัสนั้น ในเดือนส.ค.นี้ จะหาเพิ่มอีก 2 แสนขวด โดยแพทย์จะพิจารณาฉีดให้กับผู้ป่วยที่ติดเชื้อ ดังนี้
- หญิงตั้งครรภ์
- ผู้มีปัญหาในการดูดซึมยา
- ผู้ป่วยที่มีอาการปอดบวมอย่างรุนแรง
- ผู้ป่วยที่ไม่สามารถใช้ยาฟาวิพิราเวียร์ได้
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันเสาร์ที่ 7 สิงหาคม 2564
ผู้ป่วย "ศูนย์พักคอย กทม." หายแล้วกลับบ้านได้หลายราย
....
กทม. แจ้งข้อมูลจากสำนักงานเขตที่ดูแลศูนย์พักคอย หรือ Community Isolation จำนวน 43 ศูนย์ พบว่า ผู้ป่วยหลายรายที่ได้พักรักษาตัวจนครบ 14 วัน และหายเป็นปกติ แพทย์จึงส่งตัวกลับบ้าน
.
ตัวอย่างเช่น ศูนย์พักคอย เขตบางแค ส่งกลับบ้านแล้ว 171 ราย จากจำนวนรับ 399 ราย ที่เหลือมีทั้งส่งต่อและกำลังรักษา ศูนย์พักคอย ศูนย์กีฬารามอินทรา เขตบางเขน ส่งกลับบ้าน 65 ราย จากจำนวนรับ 180 ราย ที่เหลือส่งต่อและรักษา และศูนย์พักคอย เขตบางขุนเทียน ส่งกลับบ้าน 97 ราย จากจำนวนรับ 246 ราย ปัจจุบันมีผู้ป่วยพักอยู่ 107 ราย
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอาทิตย์ที่ 22 พฤษภาคม 2565
โฆษกรัฐบาลเผย นายกรัฐมนตรี ยืนยันวัคซีนโควิด-19 มีเพียงพอ แนะผู้ที่ยังไม่ได้เข้ารับการฉีดวัคซีน ให้เข้ารับการฉีดวัคซีน เพื่อสร้างภูมิคุ้มกัน พร้อมเตือนผู้ปฏิบัติตนหละหลวม
โฆษกรัฐบาลเผย นายกรัฐมนตรี ยืนยันวัคซีนโควิด-19 มีเพียงพอ แนะผู้ที่ยังไม่ได้เข้ารับการฉีดวัคซีน ให้เข้ารับการฉีดวัคซีน เพื่อสร้างภูมิคุ้มกัน พร้อมเตือนผู้ปฏิบัติตนหละหลวม ขอให้เคร่งครัดมาตรการสาธารณสุข  โดยวันนี้ผู้ติดเชื้อโควิด-19  4,739 ราย
วันนี้ (22 พฤษภาคม 2565) นายธนกร วังบุญคงชนะ โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เชิญชวนประชาชนที่ยังไม่ได้รับการฉีดวัคซีน เด็กและกลุ่ม 608 ให้เข้ารับการฉีดวัคซีนป้องกันโควิด-19 ยืนยันไทยมีวัคซีนเพียงพอสำหรับการฉีดวัคซีนเข็มแรก และการฉีดวัคซีนบูสเตอร์ โดยสามารถลงทะเบียนล่วงหน้าหรือ Walk in เข้ารับการฉีดวัคซีนได้ตามจุดบริการต่าง ๆ ทั่วประเทศ ยืนยันว่า การได้รับวัคซีนนั้น เพื่อเป็นการกระตุ้นร่างกาย สร้างภูมิต้านทาน ลดความรุนแรงจากการติดเชื้อ และยังถือว่าเป็นผู้มีส่วนร่วมในการควบคุมการแพร่ระบาดของโควิด-19 ด้วย ทั้งนี้ นายกรัฐมนตรี ยังได้ฝากเตือนไปถึงผู้ที่ยังหละหลวมในการปฏิบัติตน ขอให้ความร่วมมือกับทางภาครัฐ ปฏิบัติตนตามมาตรที่กระทรวงสาธารณสุขกำหนดไว้ เพื่อให้ทุกคนสามารถดำเนินกิจกรรม กิจการ และประกอบอาชีพ ได้อย่างเป็นปกติ ร่วมกันเดินหน้าประเทศไทย ต่อไป
สำหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 4,739 ราย จำแนกเป็น ผู้ติดเชื้อในประเทศ 4,734 ราย และผู้ป่วยมาจากต่างประเทศ 5 ราย ผู้เสียชีวิตเพิ่มขึ้น 31 ราย ผู้ที่กำลังรักษาตัว 55,792 ราย และมียอดผู้ที่หายป่วยกลับบ้านแล้ว 7,391 ราย ทำให้มียอดผู้ป่วย ยืนยันสะสมตั้งแต่ 1 ม.ค. 65 จำนวน 2,188,059 ราย จำนวนผู้ที่หายป่วยสะสมจำนวน 2,157,462 ราย จำนวนผู้ป่วยปอดอักเสบรักษาตัวอยู่ในโรงพยาบาล 1,031 ราย เฉลี่ยจังหวัดละ 13 ราย อัตราครองเตียง ร้อยละ 14.1 ขณะที่รายงานภาพรวมการฉีดวัคซีนโควิด-19 สรุปจำนวนผู้ที่ได้รับได้รับวัคซีนสะสม ตั้งแต่ 28 ก.พ. 64 - 20 พ.ค. 65 รวม 136,265,374 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 56,585,202 โดส ผู้ได้รับวัคซีนเข็มที่ 2 สะสม 52,191,352 โดส ผู้ได้รับวัคซีนเข็มที่ 3 ขึ้นไป สะสม 27,488,820 โดส
วันพุธที่ 30 มีนาคม 2565
นายกปลื้ม!! รมว.สุชาติ เจรจา รมว.ทรัพยากรมนุษย์ฯ ยูเออี เร่งขยายตลาดแรงงานไทยในดูไบ
...
เมื่อวันที่ 30 มีนาคม 2565นายสุชาติ ชมกลิ่น รัฐมนตรีว่าการกระทรวงแรงงานได้ร่วมหารือทวิภาคี ตามคำเชิญของดร.อับดุลเราะฮมาน อับดุลมานนัน อัล อะวาร์ (Dr.Abdulrahman Addulmannan Al Awar) รัฐมนตรีว่าการกระทรวงทรัพยากรมนุษย์และส่งเสริมการจ้างงานสหรัฐอาหรับเอมิเรตส์ (Ministry of Human Resources and Emiratization)ในประเด็นความร่วมมือเพื่อขยายตลาดแรงงานไทยในสหรัฐอาหรับเอมิเรตส์ ณ North Hall Dubai Exhibition Center หลังจากที่รัฐมนตรีว่าการกระทรวงแรงงานและคณะมาเยือนประเทศสหรัฐอาหรับเอมิเรตส์ ระหว่างวันที่ 6 – 11 ธันวาคม 2564 และได้เยี่ยมคารวะ Dr.Abdulrahman Addulmannan Al Awar รัฐมนตรีว่าการกระทรวงทรัพยากรมนุษย์และส่งเสริมการจ้างงานสหรัฐอาหรับเอมิเรตส์ (Ministry of Human Resources and Emiratization) เนื่องในโอกาสได้รับตำแหน่งใหม่ เมื่อวันที่ 8 ธันวาคม 2564 ณ กระทรวงทรัพยากรมนุษย์และส่งเสริมการจ้างงานสหรัฐอาหรับเอมิเรตส์ เมืองดูไบ ซึ่งจากข้อหารือดังกล่าวทั้งสองประเทศได้มีการเจรจาแลกเปลี่ยนข้อมูลความต้องการงาน(Demand) และกำลังแรงงาน (Supply) ของประเทศไทยเพื่อให้เกิดการจัดส่งโดยเร็ว
นายสุชาติกล่าวว่า รัฐบาลไทย โดยท่านพล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และกระทรวงแรงงานภายใต้การกำกับดูแลของ พล.อ.ประวิตร วงษ์สุวรรณ รองนายกรัฐมนตรี ได้มอบหมายให้ผมในฐานะตัวแทนรัฐบาลไทยและรัฐมนตรีว่าการกระทรวงแรงงาน ได้หารือทวิภาคีกับท่านรัฐมนตรีว่าการกระทรวงทรัพยากรมนุษย์และส่งเสริมการจ้างงานสหรัฐอาหรับเอมิเรตส์ ในประเด็นด้านแรงงาน เพื่อแลกเปลี่ยนข้อมูลความคืบหน้าในความร่วมมือระหว่างกัน เนื่องในโอกาสที่ผมและคณะเดินทางเข้าร่วมการประชุม World Government Summit ครั้งที่ 8 ที่เมืองดูไบ ในนามรัฐบาลและกระทรวงแรงงานของไทย ขอขอบคุณทางสหรัฐอาหรับเอมิเรตส์ที่ให้การดูแลแรงงานไทยเป็นอย่างดี ซึ่งการที่แรงงานไทยได้มีโอกาสมาทำงานที่สหรัฐอาหรับเอมิเรตส์ จะเป็นการช่วยพัฒนาทักษะฝีมือ และสร้างรายได้แก่แรงงานไทยและครอบครัว แรงงานไทยเป็นแรงงานที่นายจ้างสหรัฐอาหรับเอมิเรตส์ยอมรับโดยเฉพาะสาขางานภาคธุรกิจ เช่น นวด/สปา พ่อครัว แม่ครัวไทย ฯลฯ ซึ่งที่นี่เป็นประเทศที่ต้องการแรงงานต่างชาติสูงในหลายภาคส่วน โดยเฉพาะสาขาที่แรงงานไทยเป็นที่ยอมรับ การหารือในครั้งนี้ เป็นอีกก้าวสำคัญในการแลกเปลี่ยนข้อมูลความร่วมมือระหว่างสองประเทศในการรักษาตลาดแรงงานเดิมและขยายตลาดใหม่ของแรงงานไทยที่จะไปทำงานในสหรัฐอาหรับเอมิเรตส์ต่อไปอีกด้วย
วันพฤหัสบดีที่ 9 ธันวาคม 2564
ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2565 ระหว่างวันที่ 3 – 8 ธันวาคม 2564
ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2565 ระหว่างวันที่ 3 – 8 ธันวาคม 2564 พบการกระทำผิด จำนวน 421 คดี คิดเป็นเงินค่าปรับ 6.48 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดำเนินงานตามมาตรการเชิงรุกในการป้องกันและปราบปรามผู้กระทำผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทำแผนเฉพาะกิจปราบปรามผู้กระทำผิดกฎหมายสรรพสามิตโดยระดมกำลังเจ้าหน้าที่ชุดเฉพาะกิจจากสำนักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกำลังกับหน่วยงานที่เกี่ยวข้องร่วมกันตรวจสอบและปราบปรามการกระทำผิดกฎหมายสรรพสามิตตามพื้นที่เป้าหมายที่คาดว่าอาจมีการกระทำผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สำหรับผลการปราบปรามผู้กระทำผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 3 –8 ธันวาคม 2564) พบว่ามีการกระทำผิด จำนวน 421 คดี คิดเป็นเงินค่าปรับ 6.48 ล้านบาท โดยแยกเป็น สุรา จำนวน 215 คดี ค่าปรับ 1.79 ล้านบาท ยาสูบ จำนวน 154 คดี ค่าปรับ 3.61 ล้านบาท ไพ่ จำนวน 11 คดี ค่าปรับ 0.08 ล้านบาท น้ำมันและผลิตภัณฑ์น้ำมัน จำนวน 9 คดี ค่าปรับ 0.10 ล้านบาท น้ำหอม จำนวน 2 คดี ค่าปรับ 0.04 ล้านบาท รถจักรยานยนต์ จำนวน 24 คดี ค่าปรับ 0.58 ล้านบาท และสินค้าอื่น ๆ จำนวน 6 คดี ค่าปรับ 0.28 ล้านบาท โดยมีของกลางแยกเป็นน้ำสุรา จำนวน 1,090.760 ลิตร ยาสูบ จำนวน 13,763 ซอง ไพ่ จำนวน 322 สำรับ น้ำมันและผลิตภัณฑ์น้ำมัน จำนวน 1,605.000 ลิตร น้ำหอม จำนวน 2,370 ขวด รถจักรยานยนต์ จำนวน 25 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม – 8 ธันวาคม 2564 พบว่ามีการกระทำผิด จำนวน 5,039 คดี คิดเป็นเงินค่าปรับ 111.36 ล้านบาท โดยแยกเป็น สุรา จำนวน 2,518 คดี ค่าปรับ 22.10 ล้านบาท ยาสูบ จำนวน 1,876 คดี ค่าปรับ 57.92 ล้านบาท ไพ่ จำนวน 76 คดี ค่าปรับ 0.69 ล้านบาท น้ำมันและผลิตภัณฑ์น้ำมัน จำนวน 132 คดี ค่าปรับ 14.11 ล้านบาท น้ำหอม จำนวน 25 คดี ค่าปรับ 1.05 ล้านบาท รถจักรยานยนต์ จำนวน 303 คดี ค่าปรับ จำนวน 6.79 ล้านบาท และสินค้าอื่น ๆ จำนวน 109 คดี ค่าปรับ 8.70 ล้านบาท โดยมีของกลางแยกเป็นน้ำสุรา จำนวน 29,222.085 ลิตร ยาสูบ จำนวน 1,269,441 ซอง ไพ่ จำนวน 2,954 สำรับ น้ำมันและผลิตภัณฑ์น้ำมัน จำนวน 388,563.000 ลิตร น้ำหอม จำนวน 28,015 ขวด รถจักรยานยนต์ จำนวน 362 คัน
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สำนักงานเลขานุการกรม กรมสรรพสามิต
โทร/โทรสาร 0 2241 4778
วันจันทร์ที่ 28 มีนาคม 2565
โฆษกรัฐบาลเผย นายกรัฐมนตรีพร้อมเข้าร่วมการประชุมผู้นำ BIMSTEC ครั้งที่ 5 และรับมอบตำแหน่งประธาน BIMSTEC ต่อจากศรีลังกา
โฆษกรัฐบาลเผย นายกรัฐมนตรีพร้อมเข้าร่วมการประชุมผู้นำ BIMSTEC ครั้งที่ 5 และรับมอบตำแหน่งประธาน BIMSTEC ต่อจากศรีลังกา
วันนี้ (28 มีนาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีกำหนดการเข้าร่วมการประชุมผู้นำความริเริ่มแห่งอ่าวเบงกอลสำหรับความร่วมมือหลากหลายสาขาทางวิชาการและเศรษฐกิจ (The Bay of Bengal Initiative for Multi-Sectoral Technical and Economic Cooperation : BIMSTEC) ครั้งที่ 5 และการประชุมที่เกี่ยวข้อง ซึ่งจัดขึ้นโดยศรีลังกา และนายโคฐาภยะ ราชปักษะ ประธานาธิบดีศรีลังกา เป็นผู้กล่าวในช่วงพิธีเปิดการประชุม ในวันที่ 30 มีนาคม 2565 เวลา 09.50 น. ผ่านระบบการประชุมทางไกล ณ ตึกภักดีบดินทร์ ทำเนียบรัฐบาล
นายธนกร กล่าวว่า บิมสเทค (BIMSTEC) เป็นกรอบความร่วมมือหลากหลายสาขาทางวิชาการและเศรษฐกิจระหว่าง 7 ประเทศในอ่าวเบงกอล ได้แก่ บังคลาเทศ ภูฏาน อินเดีย เมียนมา เนปาล ศรีลังกา และไทย ก่อตั้งเมื่อวันที่ 6 มิถุนายน 2540 ภายใต้การริเริ่มและผลักดันของไทย เพื่อสอดรับนโยบายมองตะวันตก (Look West) ของไทย เข้ากับนโยบายมองตะวันออก (Look East) ของกลุ่มประเทศเอเชียใต้ และ Act East ของอินเดีย โดย ไทย เคยเป็นเจ้าภาพการประชุมระดับผู้นำ ครั้งที่ 1 เมื่อปี 2557
การประชุมผู้นำ BIMSTEC ครั้งที่ 5 ศรีลังกาในฐานะเจ้าภาพ จัดขึ้นภายใต้หัวข้อ “BIMSTEC- Towards a Resilient Region, Prosperous Economies, Healthy Peoples” หรือ “บิมสเทค มุ่งหน้าสู่อนุภูมิภาคที่ยืดหยุ่น มั่งคั่ง และประชาชนมีสุขภาพดี” ซึ่งการเข้าร่วมประชุมในครั้งนี้ นายกรัฐมนตรี ในฐานะตัวแทนประเทศไทย จะร่วมพิธีรับมอบตำแหน่งประธาน BIMSTEC ให้แก่ไทย พร้อมร่วมรับชมวิดีโอเปิดตัวการเป็นประธาน โดย ไทยจะเป็นประธาน BIMSTEC วาระ 2 ปี ช่วงปี 2565-2566 ต่อจากศรีลังกา โดยประเด็นที่ไทยต้องการผลักดันในช่วงการดำรงตำแหน่งประธาน อาทิ การสนับสนุนการฟื้นตัวทางเศรษฐกิจหลังการแพร่ระบาดของโควิด-19 การเตรียมพร้อมเพื่อรับมือกับความท้าทายและวิกฤตรูปแบบต่างๆ และความสามารถในการฟื้นตัว เป็นต้น และในการประชุมครั้งนี้ นายกรัฐมนตรีจะกล่าวถ้อยแถลงในนามผู้นำรัฐบาลไทยอีกด้วย
**********************
วันอังคารที่ 27 กรกฎาคม 2564
ดีอีเอส ร่วมหารือ  World Bank  เร่งพัฒนาเศรษฐกิจท้องถิ่น สร้างความเข้มแข็งให้ชุมชน หลังสถานการณ์ COVID - 19
ดีอีเอส ร่วมหารือ  World Bank  เร่งพัฒนาเศรษฐกิจท้องถิ่น สร้างความเข้มแข็งให้ชุมชน หลังสถานการณ์ COVID - 19
เมื่อวันที่27กรกฎาคม2564นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมได้ร่วมประชุมหารือร่วมกับธนาคารโลก(World Bank) เกี่ยวกับข้อเสนอโครงการThe Proposed Project for Strengthening Community Innovation for COVID - 19 Socio - Economic Recoveryซึ่งมีวัตถุประสงค์ในการสนับสนุนรัฐบาลไทยในการพัฒนาเศรษฐกิจในท้องถิ่นและนโยบายThailand 4.0ในรูปแบบการประชุมทางไกลซึ่งการหารือครั้งนี้World Bankได้นำเสนอและหารือความร่วมมือในการดำเนินโครงการเพื่อช่วยเหลือการพัฒนาเศรษฐกิจท้องถิ่นสร้างความเข้มแข็งให้ชุมชนที่ยากจนและฟื้นฟูเศรษฐกิจหลังสถานการณ์COVID - 19นอกจากนี้ยังเป็นการแลกเปลี่ยนประสบการณ์และส่งเสริมแพลตฟอร์มCommunity Driven Development Platformเพื่อใช้ในการบริหารจัดการและติดตามโครงการ โดยกระทรวงดิจิทัลเพื่อเศรษฐกิจและสังคมยินดีให้ความร่วมมือกับWorld Bankในการดำเนินโครงการดังกล่าวโดยสำนักงานส่งเสริมเศรษฐกิจดิจิทัล(DEPA)จะทำหน้าที่เป็นหน่วยประสานงานหลักของกระทรวงฯ ทั้งนี้World Bankยังได้หารือกับกระทรวงมหาดไทยและกระทรวงการคลังและจะมีการนำร่องใน10จังหวัดของประเทศไทยรวมทั้งจะมีการจัดสัมมนาเชิงปฏิบัติการ(Workshop) ในวันที่9สิงหาคม2564 เพื่อเป็นการkick offโครงการดังกล่าว
***********
วันพฤหัสบดีที่ 30 มิถุนายน 2565
The PM visited Sustainable Community Projects to solve drug problems comprehensively in Saraphi District, Chiang Mai Province.
The PM visited Sustainable Community Projects to solve drug problems comprehensively in Saraphi District, Chiang Mai Province.
The Prime Minister visited Sustainable Community Projects to address drug problems comprehensively under the National Strategy in Saraphi District, Chiang Mai Province, as a successful example of preventing and resolving drug problems at the local level.
June 29, 2022, at 1645 hrs, Government Spokesperson Thanakorn Wangboonkongchana disclosed that Prime Minister and Minister of Defense, Gen. Prayut Chan-o-cha, has visited the Sustainable Community Project to solve drug problems comprehensively according to the National Strategy of Saraphi District, which is a collaboration between the Royal Thai Police by Saraphi Police Station, Saraphi District, Chiang Mai Province, and the local community to contribute to firmly implementing a Sustainable Community Project in the area of Ban Chiang Khang, Village No. 7, Chaiyasathan Sub-district, Saraphi District. However, the community is also the centre for prevention, and solving drug problems, especially the introduction of voluntary drug addiction into the treatment procedure and work in various businesses. This aims to offer patients the energy and motivation to live, as well as the ability to actively live within the community and society in peace.
วันพุธที่ 30 มีนาคม 2565
นายกฯ พร้อมสนับสนุนการจัดตั้ง “คณะทำงานฮาลาลไทยแลนด์” (Thailand Halal Taskforce) ลุยตลาดกลุ่มประเทศมุสลิม
นายกฯ พร้อมสนับสนุนการจัดตั้ง “คณะทำงานฮาลาลไทยแลนด์” (Thailand Halal Taskforce) ลุยตลาดกลุ่มประเทศมุสลิม เพิ่มมูลค่าส่งออกอาหารฮาลาลกว่า 30 ล้านล้านดอลลาร์สหรัฐ
วันนี้ (วันที่ 30 มีนาคม 2565) นายธนกร วังบุญคงชนะ โฆษกประจำสำนักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามความคืบหน้าการดำเนินงานของการประชุมคณะกรรมการส่งเสริมสินค้าและผลิตผลการเกษตรมาตรฐานฮาลาล ซึ่งล่าสุดมีมติให้จัดตั้ง “คณะทำงานฮาลาลไทยแลนด์” (Thailand Halal Taskforce) ขยายความร่วมมือทางการค้าและการลงทุนผ่านอุตสาหกรรมสินค้าเกษตรและอาหารมาตรฐานฮาลาล รวมทั้งยังเป็นการเพิ่มช่องทางการส่งออกสินค้า สร้างงานสร้างอาชีพเพิ่มเติมให้แก่เกษตรกรและผู้ประกอบการไทยให้เข้าถึงตลาดกลุ่มประเทศมุสลิมได้มากยิ่งขึ้น
โฆษกประจำสำนักนายกฯ กล่าวว่า นับเป็นความสำเร็จของรัฐบาลที่ได้ต่อยอดเจรจาขยายความร่วมมือเกี่ยวกับการค้าการลงทุนสินค้าเกษตรและอาหาร และระบบรับรองมาตรฐานฮาลาล กับสหรัฐอาหรับเอมิเรตส์ (UAE) รวมทั้งจากกรณีที่ซาอุดีอาระเบียยกเลิกการห้ามนำเข้าไก่แปรรูปจากไทย ซึ่งเป็นความสำเร็จจากนายกรัฐมนตรีที่ได้ฟื้นฟูความสัมพันธ์กับซาอุดีอาระเบียได้เป็นผลสำเร็จ จนเมื่อวันที่ 28 มีนาคม 2565 ที่ผ่านมา ไทยได้ส่งออกไก่แปรรูปล็อตแรกไปยังซาอุดีอาระเบีย คาดว่า ภายในสิ้นปี 2565 นี้จะส่งออกได้อีก 300 ตู้ ปริมาณ 6,000 ตัน มูลค่ากว่า 400-500 ล้านบาท ซึ่งสินค้าทั้งหมดจะผ่านกระบวนการมาตรฐานสากลอย่างเคร่งครัดตามหลักศาสนาอิสลาม และผ่านการรับรองจากคณะกรรมการกลางอิสลามแห่งประเทศไทยโดยคณะทำงานฮาลาลไทยแลนด์ที่ตั้งขึ้นนี้ เป็นการบูรณาการความร่วมมือทั้งจากภาครัฐและภาคเอกชน อาทิ ผู้แทนจากหลายหน่วยงาน ได้แก่ คณะกรรมการกลางอิสลามแห่งประเทศไทย สถาบันมาตรฐานฮาลาลแห่งประเทศไทย ศูนย์ AIC สถาบันฮาลาล มหาวิทยาลัยสงขลานครินทร์ ศูนย์วิทยาศาสตร์ฮาลาลจุฬาลงกรณ์มหาวิทยาลัย สถาบันอาหาร สมาคมการค้านักธุรกิจไทยมุสลิม สภาอุตสาหกรรมแห่งประเทศไทย หอการค้าไทยและสภาหอการค้าแห่งประเทศไทย เป็นต้น ขณะที่ภาครัฐมีกระทรวงเกษตรและสหกรณ์ กระทรวงพาณิชย์ กระทรวงการต่างประเทศ และกระทรวงอุตสาหกรรม ภายใต้แผนปฏิบัติการฮาลาล (Thailand Halal Blueprint) ซึ่งเป็นแผนแม่บทสำหรับการพัฒนาอุตสาหกรรมฮาลาลของไทยให้มีศักยภาพในการแข่งขันในตลาดที่สำคัญ
นายธนกร กล่าวว่า ประเทศไทยเป็นผู้ผลิตและส่งออกอาหารอันดับ 13 ของโลก จึงมีศักยภาพในการผลิตและส่งออกสินค้าฮาลาล จึงพร้อมเดินหน้า และเชื่อมั่นว่าจะเข้าถึงตลาดประชากรมุสลิมซึ่งมีจำนวนกว่า 2,000 ล้านคน รวมทั้งต่อยอดโครงการลงทุนเขตส่งเสริมอุตสาหกรรมเกษตรฮาลาล ใน 5 จังหวัด ภาคใต้ ยะลา นราธิวาส ปัตตานี สตูล และสงขลา นายกรัฐมนตรีเล็งเห็นถึงความสำคัญของการขยายความร่วมมือด้านการค้าการลงทุนของไทยในต่างประเทศเพื่อเพิ่มมูลค่าทางเศรษฐกิจ โดยประเทศไทยมีศักยภาพและมีมาตรฐานในการพัฒนาสินค้าเกษตรและอาหารฮาลาล จึงเชื่อมั่นว่าคณะทำงานฮาลาลไทยแลนด์นี้ จะเร่งรัดการขยายความร่วมมือด้านสินค้าเกษตรและอาหารมาตรฐานฮาลาล ซึ่งเป็นตลาดใหญ่มีมูลค่าตลาดกว่า 30 ล้านล้านดอลลาร์สหรัฐ ได้สำเร็จ และจะสามารถยกระดับความเชื่อมั่นเป็นที่ยอมรับจากผู้บริโภคได้ทั้งในประเทศและต่างประเทศ
วันศุกร์ที่ 1 กรกฎาคม 2565
ออมสินจัดให้ เพิ่มรางวัลพิเศษสลากออมสิน 1 ล้านบาท 24 รางวัล เริ่มฝาก 2 ก.ค.65 ทุกสาขาทั่วประเทศ และ แอป MyMo
ธนาคารออมสินเปิดรับฝากสลากออมสินงวดใหม่ พร้อมกับเพิ่มรางวัลพิเศษ รางวัลละ 1 ล้านบาท จำนวน 24 รางวัล รวมเป็นเงิน 24 ล้านบาท สำหรับผู้ที่ฝากสลากออมสินตั้งแต่วันที่ 2 กรกฎาคม ถึง 30 กันยายน 2565
นายวิทัย รัตนากร ผู้อำนวยการธนาคารออมสิน เปิดเผยว่า ธนาคารออมสินเปิดรับฝากสลากออมสินงวดใหม่ ทั้งสลากออมสินพิเศษ 2 ปี (แบบใบสลาก) และสลากออมสินดิจิทัล 2 ปี เพื่อส่งเสริมการออมและตอบรับกระแสเรียกร้องจากแฟนพันธุ์แท้สลากออมสิน พร้อมกับเพิ่มรางวัลพิเศษ รางวัลละ 1 ล้านบาท จำนวน 24 รางวัล รวมเป็นเงิน 24 ล้านบาท สำหรับผู้ที่ฝากสลากออมสินตั้งแต่วันที่ 2 กรกฎาคม ถึง 30 กันยายน 2565 ซึ่งกำหนดออกรางวัลพิเศษทุกวันที่ 1 ของเดือน รวม 3 ครั้ง โดยแบ่งการออกรางวัลในเดือนสิงหาคม 6 รางวัล กันยายน 8 รางวัล และ ตุลาคม อีก 10 รางวัล ตามลำดับ โดยผู้สนใจสามารถฝากได้ 2 ช่องทาง คือ ธนาคารออมสินทุกสาขาทั่วประเทศ และ ฝากผ่านแอป MyMo ซึ่งมีความสะดวกอย่างมาก
ทั้งนี้ นอกจากจะมีสิทธิ์ลุ้นเงินรางวัลพิเศษดังกล่าวแล้ว ยังมีสิทธิ์ถูกรางวัลเลขสลากตามปกติอีก 24 ครั้ง มีเงินรางวัลสูงสุดรางวัลที่ 1 เป็นเงิน 5,000,000 บาท และรางวัลอื่น ๆ อีกกว่า 30 รางวัล ฝากครบ 2 ปี จะได้รับดอกเบี้ยอีกหน่วยละ 0.10 บาท พร้อมกับเงินต้น บุคคลธรรมดาไม่ต้องเสียภาษีดอกเบี้ยและเงินรางวัล ยิ่งฝากมากยิ่งได้ลุ้นรางวัลมาก
สลากออมสิน เป็นเงินฝากรูปแบบหนึ่งในการส่งเสริมการออมเงินให้กับประชาชน โดยผู้ฝากจะได้รับดอกเบี้ยตามอัตราที่กำหนด พร้อมมีสิทธิ์ลุ้นรางวัลทุกเดือน ครบกำหนดได้เงินต้นคืนพร้อมดอกเบี้ย ทั้งนี้ ธนาคารมีลูกค้าเงินฝากสลากออมสินจำนวน 2.6 ล้านราย มียอดเงินฝากสลากฯกว่า 1.2 ล้านล้านบาท มีฐานเงินฝากใหญ่ที่สุดของสถาบันการเงินของรัฐ ดำเนินงานตาม พ.ร.บ.ธนาคารออมสิน โดยรัฐบาลเป็นประกัน
สอบถามรายละเอียดเพิ่มเติมได้ที่ GSB Contact Center โทร. 1115 และที่ facebook : GSB Society
https://https://www.gsb.or.th/news/gsbpr17-65/
วันอาทิตย์ที่ 5 ธันวาคม 2564
พิธีทำบุญตักบาตรถวายเป็นพระราชกุศล เนื่องในวันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมทำบุญตักบาตรถวายเป็นพระราชกุศล เนื่องในวันคล้ายวันพระบรมราช สมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
พิธีทำบุญตักบาตรถวายเป็นพระราชกุศล เนื่องในวันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันนี้ (5 ธันวาคม 2564) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วยนายจุลพงษ์ ทวีศรี รองปลัดกระทรวงอุตสาหกรรม ร่วมทำบุญตักบาตรถวายเป็นพระราชกุศล เนื่องในวันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติและวันพ่อแห่งชาติ ประจำปี 2564 ณ บริเวณท้องสนามหลวง
วันอังคารที่ 6 กรกฎาคม 2564
เตือน ’Delivery’ รับสิทธิ ’คนละครึ่ง’ ไม่ได้ ต้องมาเจอหน้ากันเท่านั้น
....
กรณีมีข้อสงสัยเกี่ยวกับโครงการ "คนละครึ่งเฟส 3" ที่มีผู้ให้บริการแพลตฟอร์มส่งอาหาร Delivery รายหนึ่ง เปิดบริการรับชำระเงินค่าอาหารด้วยสิทธิ “คนละครึ่ง” ว่าสามารถทำได้หรือไม่?
.
เรื่องนี้! กระทรวงการคลังย้ำว่า ไม่สามารถทำได้ เนื่องจากเงื่อนไขการใช้จ่ายในทุกโครงการ จะต้องเป็นการจ่ายเงินระหว่างประชาชนกับร้านค้าหรือผู้ให้บริการแบบพบหน้า (face-to-face) เท่านั้น ไม่รองรับการซื้อขายผ่านช่องทางออนไลน์ เพราะถือเป็นการใช้จ่ายผ่านคนกลาง ที่หลีกเลี่ยงการทำธุรกรรมแบบพบหน้า เช่น การนำ QR Code ไปคัดลอกส่งต่อแก่บุคคลอื่นเพื่อสแกนจ่ายเงิน เป็นต้น
.
ซึ่งที่ผ่านมาผู้ให้บริการดังกล่าวไม่ได้ขออนุญาตดำเนินการแต่อย่างใด กรณีนี้ กระทรวงการคลังจะส่งหนังสือแจ้งเตือนไปยังผู้ประกอบการรายดังกล่าว
.
ทั้งนี้ เพื่อให้การใช้จ่ายเป็นไปตามวัตถุประสงค์ของโครงการและตรวจสอบความถูกต้องได้ นอกจากนี้ การสแกนจ่ายค่าสินค้าหรือบริการจะต้องระบุยอดเงินให้ตรงตามมูลค่าสินค้าหรือบริการนั้น เนื่องจากไม่สามารถทอนเงินหรือรับแลกสินค้าหรือบริการคืนเป็นเงินสดได้
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 1 มีนาคม 2565
ครม. เห็นชอบร่างข้อตกลงแรงงานไทยกับซาอุดีอาระเบีย ต่อยอดความสัมพันธ์ทางเศรษฐกิจไทย-ซาอุฯ และขยายตลาดแรงงานไทยในตะวันออกกลาง
ครม. เห็นชอบร่างข้อตกลงแรงงานไทยกับซาอุดีอาระเบีย ต่อยอดความสัมพันธ์ทางเศรษฐกิจไทย-ซาอุฯ และขยายตลาดแรงงานไทยในตะวันออกกลาง
วันที่ 1 มี.ค. 65 นายธนกร วังบุญคงชนะ โฆษกประจำสำนักนายกรัฐมนตรี เผยมติที่ประชุมคณะรัฐมนตรีเห็นชอบร่างข้อตกลงด้านแรงงานระหว่างกระทรวงแรงงานกับกระทรวงทรัพยากรมนุษย์และการพัฒนาสังคมแห่งซาอุดีอาระเบีย จำนวน 2 ฉบับ ได้แก่ ร่างข้อตกลงว่าด้วยการจัดหาแรงงาน และร่างข้อตกลงว่าด้วยการจัดหาแรงงานทำงานบ้าน โดยอนุมัติให้รัฐมนตรีว่าการกระทรวงแรงงานหรือผู้แทนที่ได้รับมอบหมาย เป็นผู้ลงนามข้อตกลงในนามของฝ่ายไทย ร่วมกับรัฐมนตรีว่าการกระทรวงทรัพยากรมนุษย์และการพัฒนาสังคมซาอุดีอาระเบียหรือผู้แทนที่ได้รับมอบหมาย
ทั้งนี้ ร่างข้อตกลงแรงงานทั้ง 2 ฉบับ มีวัตถุประสงค์สำคัญ เพื่อสร้างความมั่นใจในการจัดหาแรงงานไทย (แรงงานทั่วไป/แรงงานที่ทำงานบ้าน) ไปทำงานในซาอุดีอาระเบียอย่างถูกต้องตามกฎหมาย มีจริยธรรม และมีประสิทธิภาพ คุ้มครองสิทธิของนายจ้างและลูกจ้าง โดยทั้งสองฝ่าย จะร่วมมือกันดำเนินการนำไปสู่ระบบที่เป็นที่ยอมรับ ทั้งการจัดหาแรงงาน การจัดส่งแรงงานไปทำงาน และการส่งแรงงานกลับประเทศ เพื่อให้มั่นใจว่าการจัดหาแรงงานเป็นไปอย่างถูกต้องตามกฎหมายและมีจริยธรรม ซึ่งแรงงานและนายจ้างจะมีสิทธิรับความช่วยเหลือจากหน่วยงานที่รับผิดชอบ และสามารถดำเนินมาตรการทางกฎหมายกับสำนักงานจัดหางาน บริษัทจัดหางาน หรือตัวแทนจัดหางาน ในกรณีละเมิดกฎหมาย กฎระเบียบ และข้อกำหนดที่ใช้บังคับ
ทั้งนี้ กระทรวงทรัพยากรมนุษย์และการพัฒนาสังคมแห่งซาอุดีอาระเบีย จะมีหน้าที่รับผิดชอบในการระบุคุณสมบัติและประเภทของงานที่เสนอให้มีการจัดหาแรงงาน รวมทั้งค่าจ้าง ผลประโยชน์ และเงื่อนไขอื่น ๆ ที่เกี่ยวข้อง และสร้างความมั่นใจว่าสวัสดิการและสิทธิของแรงงานไทย ที่ได้รับการว่าจ้างทำงานในซาอุดีอาระเบียได้รับการคุ้มครอง ขณะที่กระทรวงแรงงาน จะสร้างความมั่นใจว่าแรงงานที่จัดหา ตรงตามเงื่อนไขทางด้านสุขภาพ และปราศจากโรคติดต่อ เป็นผู้ไม่มีประวัติเสื่อมเสีย และผ่านการฝึกอบรมทักษะที่เหมาะสม รวมทั้งจะดำเนินการที่จำเป็นเพื่ออำนวยความสะดวกให้แก่แรงงานในการเดินทาง ไปยังซาอุดีอาระเบียและการจัดส่งแรงงานกลับคืนสู่ไทย รวมทั้งสนับสนุนให้แรงงานปฏิบัติตามกฎหมาย ศีลธรรม คุณธรรม และขนบธรรมเนียมประเพณีของซาอุดีอาระเบีย ซึ่งทั้งสองฝ่ายจะทบทวน ประเมินผล และติดตามการดำเนินการตามข้อตกลงนี้เป็นระยะด้วย ทั้งนี้ ร่างข้อตกลง ฯ นี้ มีผลบังคับใช้ เมื่อมีการแจ้งเป็นลายลักษณ์อักษร มีระยะเวลา 5 ปี และจะต่ออายุได้อีก 5 ปี โดยอัตโนมัติ เว้นแต่ภาคีฝ่ายหนึ่งฝ่ายใดแสดงเจตจำนงระงับหรือสิ้นสุดข้อตกลง
โฆษกประจำสำนักนายกรัฐมนตรี ยังกล่าวเพิ่มเติมว่า ร่างข้อตกลง เป็นผลสำเร็จจากการที่พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้นำคณะเดินทางเยือนซาอุดีอาระเบีย เมื่อ 25-26 ม.ค. 65 ที่ผ่านมา นายสุชาติ ชมกลิ่น รัฐมนตรีว่าการกระทรวงแรงงาน ได้หารือทวิภาคีรัฐมนตรีว่าการกระทรวงทรัพยากรมนุษย์และการพัฒนาสังคม ซาอุดีอาระเบียเพื่อผลักดันให้เกิดความร่วมมือด้านแรงงาน ซึ่งร่างข้อตกลงที่ใช้กับแรงงานทั่วไป เช่น สาขาอาชีพอุตสาหกรรมก่อสร้าง สุขภาพและบริการ ส่วนร่างข้อตกลงที่ใช้กับแรงงานที่ทำงานบ้าน เช่น แม่บ้าน คนขับรถ พี่เลี้ยงเด็ก คนสวน ทั้งนี้ คาดว่าคณะผู้เดินทางจากซาอุดีอาระเบียจะเดินทางมาไทยในช่วงวันที่ 5-7 มี.ค. 65 ซึ่งจะมีการลงนามข้อตกลงดังกล่าวในวันที่ 7 มี.ค. 65 นี้ ถือเป็นการเปิดศักราชใหม่ที่เข้มแข็งในการกระชับความสัมพันธ์ทางเศรษฐกิจไทย-ซาอุฯ และขยายตลาดแรงงานไทยในตะวันออกกลาง ด้วย
วันพฤหัสบดีที่ 10 มีนาคม 2565
เจอกันปี 69! ไทยได้สิทธิ์เจ้าภาพพืชสวนโลก @อุดรธานี คาดมีผู้ชมงาน 3.6 ล้านคน สร้างงาน 81,000 อัตรา
.....
อีกหนึ่งข่าวดี…สมาคมพืชสวนระหว่างประเทศ (International Association of Horticultural Producers: AIPH) ประกาศให้ประเทศไทยเป็นเจ้าภาพการจัดงานมหกรรมพืชสวนโลก จ.อุดรธานี พ.ศ. 2569 (ระดับ B) บนพื้นที่ 1,030 ไร่ ภายใต้แนวคิด “วิถีชีวิตสายน้ำและพืชพรรณ” ในวันที่ 1 พ.ย. 69 – 14 มี.ค. 70
.
การจัดงานครั้งนี้คาดว่าจะมีจำนวนผู้เข้าชมงานถึง 3.6 ล้านคน ช่วยกระตุ้นเศรษฐกิจในประเทศ สร้างรายได้ราว 32,000 ล้านบาท และเกิดการจ้างงานกว่า 81,000 อัตรา
.
ประเทศไทยเคยเป็นเจ้าภาพจัดงานมหกรรมพืชสวนโลกมาแล้ว 2 ครั้ง คือ ในปี 2549 และ 2554 ณ จ.เชียงใหม่ นับเป็นการโชว์ศักยภาพพืชสวนไทยสู่สายตาโลกอย่างต่อเนื่อง
.
อ่านเพิ่มเติม คลิกhttps://www.thaigov.go.th/news/contents/details/52333
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 6 มกราคม 2565
​PM calls on public to have confidence in Thailand’s public health system in handling COVID-19’s Omicron variant
​PM calls on public to have confidence in Thailand’s public health system in handling COVID-19’s Omicron variant
January 6, 2022, in light of an increase of new confirmed COVID-19 cases in the country, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha called on the public not to panic as the country’s public health system has been well prepared and all concerned agencies have intensively monitored the situation. The people who have already received 2 doses of vaccination are encouraged to get a booster dose at nearby medical facilities. Medical personnel and frontline workers, as well as people in the risk groups, who have had the booster dose for over 3 months may get the 4th dose to be immuned against the spread of Omicron variant.
The Bangkok Metropolitan Administration (BMA) has expedited preparation of personnel, beds, medicines, medical supplies and equipment. 40 community isolation centers, accommodating the total of 5,066 beds, will be set up. As of now, bed capacity at the BMA-administered medical facilities is 25,345 (hospitals: 2,922 beds, field hospitals: 2,898 beds, hospitels: 19,525 beds.
As a precaution, however, the public is urged to strictly comply with the DMHTTA measure (D – Distancing; M – Mask; H – Hand washing; T – Testing temperature; T – Test for COVID-19; and A – Application: Thaichana and MorChana applications). The Government Spokesperson reaffirmed that COVID-19 patients of all cases are entitled to free treatment at both public and private hospitals, which will be subsidized by the Government.
Today (January 6, 2022), a total of 5,775 new confirmed cases is reported, out of which 5,323 were found from the epidemiological surveillance system, 160 from proactive finding, 77 from correctional facilities, and 215 from overseas traveling. The total of 11 deaths and 2,673 recoveries are reported with 37,968 active cases. From April 1, 2021, cumulative number of cases are 2,216,387, and cumulative number of recoveries, 2,158,076.